సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్నాళ్లకెన్నాళ్లకో.. చిరు, నాగ్‌, వెంకీ!
టాలీవుడ్‌కు చెందిన ముగ్గురు సీనియర్ అగ్రహీరోలు ఒకే వేదికపై కనిపించడంతో ప్రేక్షకులు ఒక్కసారిగా పులకించిపోయారు.
TNN | Updated:
Nov 13, 2017, 01:04PM IST
టాలీవుడ్&zwnj;కు చెందిన ముగ్గురు సీనియర్ అగ్రహీరోలు ఒకే వేదికపై కనిపించడంతో ప్రేక్షకులు ఒక్కసారిగా పులకించిపోయారు. మెగాస్టార్ చిరంజీవి, యువ సామ్రాట్ నాగార్జున, విక్టరీ వెంకటేష్ ముగ్గురూ వేదికపై తళుక్కుమనడంతో కెమెరా కన్నులు క్లిక్ మన్నాయి. అరుదుగా కనిపించే ఈ అపురూప దృశ్యం అభిమానులను ఖుషీ చేస్తుంది. అయితే ఈ ముగ్గురూ కొత్తగా సినిమా ఏం చేయడంలేదు కాని.. సమంత- నాగచైతన్యల వివాహ రిసెప్షన్&zwnj;లో ఈ ముగ్గురు హీరోలు సందడి చేశారు. ఆదివారం రాత్రి హైదరాబాద్&zwnj;లోని ఎన్ కన్వెన్షన్&zwnj; సెంటర్&zwnj;లో జరిగిన సామ్-చైతూ వివాహ రిసెప్షన్ వైభవంగా జరిగింది. ఈ కార్యక్రమంలో టాలీవుడ్&zwnj;కు చెందిన ప్రముఖులు హాజరుకాగా.. చిరు, వెంకటేష్, నాగార్జునలు ప్రధాన ఆకర్షణగా నిలిచారు.
కాగా అక్టోబర్ 6న సమంత-నాగచైతన్యల వివాహం గోవాలో కొంతమంది కుటుంబ సభ్యుల మధ్య వైభవంగా జరిగిన సంగతి తెలిసిందే. ఆ వివాహానికి టాలీవుడ్ చెందిన ప్రముఖులు హాజరు కాలేదు. దీంతో తెలుగు పరిశ్రమకు చెందిన ప్రముఖుల కోసం హైదరాబాద్&zwnj;లో వివాహ రిసెప్షన్&zwnj;ను ఏర్పాటు చేశారు. ఈ వివాహ రిసెప్షన్ కార్యక్రమంలో మెగాస్టార్ చిరంజీవితో పాటు రామ్ చరణ్ తేజ్, అల్లు అర్జున్, వరుణ్ తేజ్, నాని, సూపర్ స్టార్ క్రిష్ణ ఫ్యామిలీ, క్రిష్ణంరాజు ఫ్యామిలీ, రాజమౌళి ఫ్యామిలీ, రాఘవేంద్రరావు, మురళిమోహన్, నరేష్, కీరవాణి, దేవీశ్రీప్రసాద్&zwnj;, రకుల్ ప్రీత్ సింగ్, పూజా హెగ్డే మొదలైన తారగణంతో పాటు రాజకీయ ప్రముఖులు హాజరయ్యారు.